# เฌอมาลย์ บุญยศักดิ์
ไลลา บุญยศักดิ์ เป็นที่รู้จักในนามเดิม เฌอมาลย์ บุญยศักดิ์ (เกิด 15 กันยายน พ.ศ. 2525) ชื่อเล่น พลอย เป็นนักแสดงและนางแบบชาวไทย อดีตนักแสดงสังกัดสถานีวิทยุโทรทัศน์ไทยทีวีสีช่อง 3 เป็นน้องสาวของดารัณ บุญยศักดิ์ มีผลงานที่สร้างชื่อเสียงจากละครเรื่อง ระบำดวงดาว, ขุนศึก, มาดามดัน, สามีตีตรา และภาพยนตร์เรื่อง บุปผาราตรี, รักแห่งสยาม, ชั่วฟ้าดินสลาย, สี่แพร่ง และคิดถึงวิทยา

 ประวัติ 
เฌอมาลย์นั้นเธอเป็นบุตรสาวของพลเรือตรี สิริศักดิ์ บุญยศักดิ์ กับธัญดา นิลภิรมย์ (ชื่อเดิม จิราภรณ์)นิตยสารชีวิตต้องสู้. ล้วงชีวิต..บนเส้นทางมายาของ ... “พลอย เฌอมาลย์” ... . เรียกดูเมื่อ 1 พฤศจิกายน 2555 มีพี่สาวร่วมบิดามารดาคือดารัณ บุญยศักดิ์ (ชื่อเดิม สินิทธา) เธออยู่ในครอบครัวแม่เลี้ยงเดี่ยว และได้รับการเลี้ยงดูจากยุพิน กฤษณรัตน์ ผู้เป็นยาย

เฌอมาลย์จบการศึกษาระดับประถมศึกษาโรงเรียนเซนต์โยเซฟระยอง"ประวัติส่วนตัวของ "พลอย-เฌอมาลย์" กะรัต แห่งสามีตีตรา", daradaily.com, เรียกดูเมื่อ 10 มิถุนายน 25560 จังหวัดระยอง ต่อมาได้ศึกษาในระดับมัธยมศึกษาตอนต้น โรงเรียนโยนออฟอาร์ค กรุงเทพมหานคร และมัธยมศึกษาตอนปลาย โรงเรียนบดินทรเดชา (สิงห์ สิงหเสนี) ระดับปริญญาตรีคณะบริหารธุรกิจ วิทยาลัยลุ่มน้ำปิง (ปัจจุบันคือวิทยาลัยนอร์ทเทิร์น) จังหวัดตาก

ในวัยเยาว์เธอเคยเปลี่ยนไปนับถือศาสนาคริสต์นิกายโรมันคาทอลิก ครั้นจำเริญวัยขึ้นจึงหันไปนับถือศาสนาพุทธ ซึ่งช่วงต้นปี พ.ศ. 2555 เธอกล่าวถึงทัศนคติที่มีต่อศาสนาว่า "พลอยเป็นคนที่นับถือศาสนาพุทธ แต่นับถือศาสนาคริสต์ด้วยครึ่งหนึ่ง ซึ่งพลอยจะขอเชื่อในสิ่งที่พระพุทธเจ้าสอนเท่านั้น พลอยไม่เชื่อเรื่องดวง พลอยเป็นคนที่เชื่อในตัวเองมากกว่า..." แต่ภายในปี พ.ศ. 2555 นั้นเองเธอได้หันไปนับถือศาสนาคริสต์นิกายโปรเตสแตนต์

 วงการบันเทิง 
เฌอมาลย์เริ่มเข้าวงการบันเทิงตั้งแต่อายุ 12 ในละครเรื่อง เงาราหู รับบทเป็นนางเอกวัยเด็ก ซึ่งเรื่องนี้ ดารัณ บุญยศักดิ์พี่สาวแท้ ๆ ของเธอแสดงเป็นนางเอกคู่กับพีท ทองเจือ และลงนามสัญญาเป็นนักแสดงสถานีวิทยุโทรทัศน์ไทยทีวีสีช่อง 3 ในปี พ.ศ. 2549

thumb|left|เฌอมาลย์จากภาพยนตร์เรื่อง รักแห่งสยาม (พ.ศ. 2550)
พ.ศ. 2550 เฌอมาลย์แสดงในภาพยนตร์เรื่อง รักแห่งสยาม ในบท จูน และ แตง ซึ่งจากบทบาทนี้ทำให้เธอได้รับรางวัลผู้แสดงสมทบหญิงยอดเยี่ยม จากหลายเวทีอย่าง รางวัลภาพยนตร์แห่งชาติ สุพรรณหงส์ ครั้งที่ 17, รางวัลภาพยนตร์ไทย ชมรมวิจารณ์บันเทิง ครั้งที่ 16 และ สตาร์เอนเตอร์เทนเมนต์อวอร์ดส 2007 ครั้งที่ 6

พ.ศ. 2551 เฌอมาลย์ได้เป็นส่วนหนึ่งของการแสดงภาพยนตร์ สี่แพร่ง ในตอนเที่ยวบิน 224 ในบทพิม โดยได้รับรางวัลเฉลิมไทยอวอร์ด ครั้งที่ 6 สาขานักแสดงหญิงในบทสมทบจากภาพยนตร์ไทยแห่งปี

พ.ศ. 2553 เฌอมาลย์แสดงในภาพยนตร์เรื่อง ชั่วฟ้าดินสลาย คู่กับ อนันดา เอเวอริ่งแฮม กำกับโดย หม่อมหลวงพันธุ์เทวนพ เทวกุล และในปีถัดมาก็แสดงในภาพยนตร์เรื่อง อุโมงค์ผาเมือง โดยแสดงคู่กับอนันดา และกำกับโดยหม่อมหลวงพันธุ์เทวนพเช่นเดิม

พ.ศ. 2557 เฌอมาลย์เป็นเมนเทอร์ 1 ใน 3 คนของรายการ เดอะเฟซไทยแลนด์ ซีซัน 1 ในปีเดียวกัน เธอยังได้รับบท กั้ง ในละครเรื่อง สามีตีตรา ซึ่งได้รับความนิยมอย่างมากในขณะนั้น และรับบท ครูแอน ในภาพยนตร์โรแมนติกเรื่อง คิดถึงวิทยา

พ.ศ. 2560 เฌอมาลย์หมดสัญญาการเป็นนักแสดงกับสถานีวิทยุโทรทัศน์ไทยทีวีสีช่อง 3 ในวันที่ 17 พฤษภาคม เธอให้สัมภาษณ์ว่าตนเองนั้นจะเป็นนักแสดงอิสระอย่างถาวร"ลือสนั่น! “พลอย เฌอมาลย์” หลังหมดสัญญาช่อง 3 เนื้อหอมถึงขั้นโดนจีบให้ประกบซุป’ตาร์ตัวแม่", praew.com,accessdate= 10 มิถุนายน 2560  ในปีเดียวกันเธอได้รับบทรสในละครเรื่อง ความรักครั้งสุดท้าย ถือเป็นละครเรื่องแรกของเธอหลังจากที่เป็นนักแสดงอิสระ ออกอากาศทางสถานีโทรทัศน์ช่องจีเอ็มเอ็ม 25

พ.ศ. 2561 เฌอมาลย์ได้รับการเป็นเมนเทอร์ให้กับรายการเดอะเฟซไทยแลนด์อีกครั้งในซีซันที่ 4 ต่อมาเธอได้โพสต์รูปภาพบนอินสตาแกรมส่วนตัวในข้อความว่า "ขอลาออก" ใต้คำบรรยายรูปภาพว่า "ความยุติธรรมไม่มี"  และเธอได้ปรากฏตัวในรายการครั้งสุดท้ายคือตอนออกอากาศตอนที่ 10"ลาออกจริง?! 5 เมนเทอร์รวมตัวถ่ายรายการเทปสุดท้าย ไร้เงา พลอย เฌอมาลย์", posttoday, สืบค้นเมื่อ 2 กรกฎาคม 2561

ปลาย พ.ศ. 2563 เฌอมาลย์ประกาศผ่านอินสตาแกรมส่วนตัวว่าจะออกจากวงการละครโทรทัศน์ ผลงานละครชิ้นสุดท้ายจะออกอากาศต้นปี พ.ศ. 2564 และกล่าวว่าหลังจากนี้เธอยังรับงานแสดงภาพยนตร์และพิธีกรอยู่

 ชีวิตส่วนตัว 
เฌอมาลย์ได้เปลี่ยนชื่อจริงเป็น "ไลลา บุญยศักดิ์" จากความประสงค์ของมารดา และเคยใช้ชื่อดังกล่าวในวงการพักหนึ่งแต่ไม่ชอบ ภายหลังจึงใช้ชื่อในการแสดงว่า "เฌอมาลย์ บุญยศักดิ์" ส่วนชื่อในบัตรประชาชนยังคงชื่อ ไลลา บุญยศักดิ์ ตามเดิม

เฌอมาลย์เคยได้สัมภาณ์กับนักข่าวของเดอะสแตนดาร์ดในปี พ.ศ. 2561 ว่าเธอเคยป่วยเป็นโรคซึมเศร้าในช่วงอายุ 19 ปี และกลับมาป่วยอีกครั้งในช่วง 4 ปีที่ผ่านมาท้อฟฟี่ แบรดชอว์,"โดนแบน ซึมเศร้า รักแท้ รีไทร์ และอีกหลายเรื่องที่ พลอย เฌอมาลย์ พูดเป็นครั้งแรก", thestandard, สืบค้นเมื่อ 2 กรกฎาคม 2561

 จุดยืนทางการเมือง 
เฌอมาลย์เคยสนับสนุนการชุมนุมของกปปส. และสนับสนุนประยุทธ์ จันทร์โอชา จนมีภาพถ่ายด้วยกัน“พลอย” ดีใจหนัก! เจอ "พล.อ.ประยุทธ์” หลังพาแม่และพี่สาวไปขอพรที่ศาลหลักเมือง แต่ภายหลังได้แสดงจุดยืนต่อต้านและไม่เห็นด้วยกับการบริหารงานของประยุทธ์ระหว่างการระบาดทั่วของโควิด-19 ในประเทศไทย และสนับสนุนการประท้วงในประเทศไทย พ.ศ. 2563–2564พลอย เฌอมาลย์ โผล่คอมเม้นท์ หลังเห็นผลโพล ประยุทธ์ เหมาะเป็นนายกฯต่อ"พลอย เฌอมาลย์" บุญยศักดิ์ ระยะหลังเริ่มออกมาวิพากษ์วิจารณ์การทำงานของ รัฐบาลประยุทธ์ อยู่บ่อยครั้ง โดยเฉพาะการจัดการกับปัญหาโรคโควิด-19

 ผลงาน 
 ละครโทรทัศน์ 
 พ.ศ.  เรื่อง  รับบท  ออกอากาศ 2536  ดงผู้ดี พจนีย์ (วัยเด็ก)  ช่อง 3 2538  เงาราหู สไบทอง (วัยเด็ก) 2539  ฟากฟ้า ทะเลฝัน อินทิรา ร้อยรสบทละคร ตอนคนสุดท้องน้องชาย พลอย 2540  พี่ชายที่แสนดี ปรางค์ (รับเชิญ)  ช่อง 9 2543  นางสาวโพระดก โพระดก สกุณา  ช่อง 7 2544  หน้าต่างบานแรก หนึ่ง  ไอทีวี วังวารี กุลยา  ช่อง 3 ลูกทาส บุญเจิม  ช่อง 5 2545  คนเริงเมือง มาลินี ร้อยเล่ห์เสน่ห์ร้าย พรฟ้า น้ำพุ กิ๊ก  ช่อง 7 2546  ใยเสน่หา เจเนเวียฟ วอง (จินนี่)  ช่อง 3 2547  ลูกสาวแม่เอ๊ย ใบตอง กำกับรัก กำกับหัวใจ แก้ว 2548  คู่ขวัญ นางเอก โสดสโมสร ตอนเหมือนดอกไม้ เรณี 2549  ในฝัน เจ้าหญิงรัชทายาท  ช่อง 9 อมฤตาลัย พินทุวดี วงศ์ยโสธร / เจ้าหญิงพันธุมเทวี  ช่อง 3 2550  รักเล่ห์เสน่ห์ลวง จารุรินทร์ เมื่อดอกรักบาน เคลีย 2551  นิมิตรมาร ภาขวัญ โบตั๋นกลีบสุดท้าย ปาหนัน 2552  ผู้ใหญ่ลีกับนางมา มาลินี (นางมา) น้ำตาลไหม้ ฉัตราภรณ์ (เนียน) 2553  กุหลาบไร้หนาม นันทวดี วิปกรณ์ / นันทวดี รักษ์ภูมิบดี ระบำดวงดาว น้ำหวาน / มธุรส 2554  รักไม่มีวันตาย ปลายฉัตร พิมมาลา พิมมาลา 2555  ขุนศึก แม่หญิงเรไร รักคุณเท่าฟ้า พิมอัปสร 2556  บ่วงบาป คุณรำพึง มาดามดัน พัฒศรี / มาดามพุชชี่ 2557  สามีตีตรา กะรัต เทพทัต (กั้ง) 2559  สายลับรักป่วน รัน 2560  ความรักครั้งสุดท้าย รส  จีเอ็มเอ็ม 25 2561  Club Friday the series 10 รักนอกใจ ตอน รักร้าย กานต์ Love Bipolar เลิฟนะคะ รักนะครับ เวนนี่ 2562  แรงเทียน เทียนสี Sleepless society ตอน แพ้กลางคืน มีนา  ช่องวัน 2563  เพลิงนาง พลับพลา  อมรินทร์ทีวี 2564  เรยา เรยา  ช่อง 8

 ภาพยนตร์ 
 ปี  เรื่อง  รับบทเป็น 2538  สติแตกสุดขั้วโลก พลอย 2539  กู๊ดบายซัมเมอร์ เอ้อเหอเทอมเดียว  ดาว 2543  สตางค์  รัมภา 2546  แมนเกินร้อยแอ้มเกินพิกัด  มิล เรื่องรัก น้อย นิด มหาศาล  นิด บุปผาราตรี  บุปผา The Park สวนสนุกผี  พิงกี้ 2547  สายล่อฟ้า  แมว 2548 บุปผาราตรี เฟส 2  บุปผา 2550  รักแห่งสยาม  แตง / จูน 2551 สี่แพร่ง  พิมพ์ Bitter Sweet Boypod The Short Film  สาวข้างห้อง 2552  บุปผาราตรี 3.1  บุปผา บุปผาราตรี 3.2  บุปผา 2553 ชั่วฟ้าดินสลาย  ยุพดี 2554  อุโมงค์ผาเมือง  แม่หญิงคำแก้ว 30+ โสด ออน เซล  อิง 2557  คิดถึงวิทยา  ครูแอน 2559  บุปผาอาริกาโตะ บุปผา 2561  Samui Song ไม่มีสมุยสำหรับเธอ วิยะดา โบฟอยด์ โฮมสเตย์ ผู้คุมในร่างพยาบาลสาว 2566  ปิดเมืองล่า PattayaHeat จี

 เพลง 
เพลงศิลปินทะเลแห่งฝันเฌอมาลย์ร่วมร้องกับดารัณ

 คอนเสิร์ต 
ปีชื่อจัดโดยสถานที่2555ซุปตาร์ ON STAGE 17TH POLYPLUS CONCERTโพลีพลัสอิมแพ็ค อารีน่า เมืองทองธานี2556GTH DAY:PLAY IT FORWARDจีทีเอชสนามกีฬาจุฬาลงกรณ์มหาวิทยาลัย

 รายการ 
ปีรายการ2557เดอะเฟซไทยแลนด์ ซีซัน 12561เดอะเฟซไทยแลนด์ ซีซัน 4 ออลสตาร์

 มิวสิควิดีโอ 
• เพลง Super Hero - Raptor (2537)   

• เพลง อย่ารังแก - เรืองศักดิ์ ลอยชูศักดิ์ (2538)   

• เพลง มือที่สาม - ซูเปอร์ทีนส์ (2539)

• เพลง อยากให้เธออยู่ตรงนี้ - โบ สุนิตา (2539)   

• เพลง ไซเรนเลิฟ - เรืองศักดิ์ ลอยชูศักดิ์ (2540)   

• เพลง อกหักครับ - เอ็กซ์ ฐิติ เวชบุล (2543)

• เพลง ดีที่สุดแล้ว - เดอะ ซัน (2543)

• เพลง ยังไม่ลืม - เต็ม วุฒิสิทธิ์ สืบสุวรรณ (2545)

• เพลง ครึ่งหนึ่งของชีวิต - แอม เสาวลักษณ์ ลีละบุตร (2548)

• เพลง พรุ่งนี้ - แอม เสาวลักษณ์ ลีละบุตร (2548)

• เพลง อีกนานไหม - Mild (2551)

• เพลง แพ้ - เป้ อารักษ์ อมรศุภศิริ (2555)

• เพลง ขอโทษจริงๆ - Basketband (2559)

• เพลง 20 ตุลา - SILLY FOOLS (2561)

 รางวัลที่ได้รับ 
 ปี พ.ศ. รางวัล สาขา ผล ผลงานที่เข้าชิง 2550 รางวัลภาพยนตร์แห่งชาติ สุพรรณหงส์ ครั้งที่ 17 รางวัลผู้แสดงสมทบหญิงยอดเยี่ยม ได้รับรางวัล รักแห่งสยาม รางวัลภาพยนตร์ไทย ชมรมวิจารณ์บันเทิง ครั้งที่ 16 รางวัลผู้แสดงสมทบหญิงยอดเยี่ยม ได้รับรางวัล สตาร์เอนเตอร์เทนเมนต์อวอร์ดส 2007 ครั้งที่ 6 รางวัลผู้แสดงสมทบหญิงยอดเยี่ยม ได้รับรางวัล 2551 ท็อปอวอร์ด 2008 รางวัลนักแสดงนำหญิงยอดเยี่ยม  เสนอชื่อเข้าชิง 1 ใน 10 โบตั๋นกลีบสุดท้าย รางวัลเฉลิมไทยอวอร์ด ครั้งที่ 5  รางวัลนักแสดงหญิงในบทสมทบจากภาพยนตร์ไทยแห่งปี ได้รับรางวัล สี่แพร่ง 2552 ท็อปอวอร์ด 2009 รางวัลนักแสดงสมทบหญิงยอดเยี่ยม  เสนอชื่อเข้าชิง  น้ำตาลไหม้ คมชัดลึก อวอร์ด ครั้งที่ 7 รางวัลผู้แสดงสมทบหญิงยอดเยี่ยม สาขาละครโทรทัศน์  เสนอชื่อเข้าชิง  รางวัลท็อปอวอร์ด 2009 รางวัลนักแสดงนำหญิงยอดเยี่ยม   เสนอชื่อเข้าชิง 1 ใน 10 ผู้ใหญ่ลีกับนางมา 2553  ท็อปอวอร์ด 2010 รางวัลนักแสดงสมทบหญิงยอดเยี่ยม  เสนอชื่อเข้าชิง  กุหลาบไร้หนาม คมชัดลึก อวอร์ด ครั้งที่ 8 รางวัลผู้แสดงสมทบหญิงยอดเยี่ยม สาขาละครโทรทัศน์  เสนอชื่อเข้าชิง   ท็อปอวอร์ด 2010 รางวัลนักแสดงนำหญิงยอดเยี่ยม สาขาภาพยนตร์ ได้รับรางวัลชั่วฟ้าดินสลาย คมชัดลึก อวอร์ด ครั้งที่ 8 รางวัลผู้แสดงนำญิงยอดเยี่ยม สาขาภาพยนตร์ไทย ได้รับรางวัลรางวัลชมรมวิจาร์ณบันเทิง รางวัลนักแสดงนำหญิงยอดเยี่ยม  ได้รับรางวัลรางวัลสุพรรณหงส์ รางวัลนักแสดงนำหญิงยอดเยี่ยม   เสนอชื่อเข้าชิง  รางวัลสยามดาราสตาร์อวอร์ด 2011 รางวัลนักแสดงนำหญิงยอดเยี่ยม สาขาภาพยนตร์  เสนอชื่อเข้าชิง  คมชัดลึก อวอร์ด ครั้งที่ 8 รางวัลผู้แสดงนำหญิงยอดเยี่ยม สาขาละครโทรทัศน์ ได้รับรางวัลระบำดวงดาว รางวัลโทรทัศน์ทองคำ ครั้งที่ 25รางวัลดารานำหญิงดีเด่น จากละครเรื่อง ระบำดวงดาว จากงานประกาศรางวัลโทรทัศน์ทองคำ ครั้งที่ 25 ประจำปี 2553 รางวัลนักแสดงนำหญิงดีเด่น ได้รับรางวัล รางวัลนาฏราช ครั้งที่ 2รางวัลนักแสดงนำหญิงยอดเยี่ยม ได้รับรางวัล เอ็มไทยท็อปทอล์กอะเบาต์ 2011   นักแสดงหญิงที่ถูกกล่าวถึงมากที่สุด ได้รับรางวัล รางวัลสยามดาราสตาร์อวอร์ด 2011 รางวัลนักแสดงนำหญิงยอดเยี่ยม  เสนอชื่อเข้าชิง  รางวัลร้ายได้ใจ  เสนอชื่อเข้าชิง  ท็อปอวอร์ด 2010 รางวัลดารานำหญิงยอดเยี่ยม  เสนอชื่อเข้าชิง  งานสุดสัปดาห์ Young & Smart Vote 2010 รางวัลนักแสดงหญิงยอดนิยม  เสนอชื่อเข้าชิง  รางวัลไนน์เอ็นเตอร์เทน อวอร์ดส์ ครั้งที่ 4 รางวัลนักแสดงหญิงแห่งปี ไนน์เอ็นเตอร์เทน อวอร์ดส์ 2011 รางวัลนักแสดงหญิงแห่งปี  ได้รับรางวัล กุหลาบไร้หนาม / ระบำดวงดาว /  ชั่วฟ้าดินสลาย รางวัลสยามดาราสตาร์อวอร์ด 2011 รางวัลนักแสดงหญิงยอดนิยม  เสนอชื่อเข้าชิง  2555 นิตยสารแพรว  รางวัล Superstar Icon  ได้รับรางวัล  งาน“The Journey of 1st Anniversary” ฉลองครบรอบ 1 ปีเทอร์มินอล 21 รางวัล “No.1 Hot Female Superstar Of The Year” Number1 Award ได้รับรางวัล  งาน Teen Choice Awards นิตยสาร Seventeenรางวัล seventeen choice actor & actress  ได้รับรางวัล ท็อปอวอร์ด 2012 รางวัลดารานำหญิงยอดเยี่ยม   เสนอชื่อเข้าชิง ขุนศีก นิตยสารแพรว รางวัล Superstar Icon  ได้รับรางวัล 2556 รางวัลราชบันฑิตยสถานสรรเสริญ รางวัล ผู้ใช้ภาษาไทยดีเด่นแห่งชาติ  ได้รับรางวัล เกิด อวอร์ด ครั้งที่ 2  รางวัล เกิดมาฮอต  ได้รับรางวัล  รางวัลคมชัดลึก อวอร์ด ครั้งที่ 11 รางวัลดารานำหญิงยอดเยี่ยม   เสนอชื่อเข้าชิง บ่วงบาป 2557 Thailand International Film Destination Festival 2014 รางวัล "Thailand People Awards For International Film  ได้รับรางวัล  Thailand Zocial Awards 2014  Top Celebrity of The Year   ได้รับรางวัล  รางวัลสยามดาราสตาร์อวอร์ด 2014 นักแสดงนำหญิงยอดนิยม Popular Vote  ได้รับรางวัล  รางวัลสยามดาราสตาร์อวอร์ด 2014 นักแสดงนำหญิงยอดเยี่ยมสาขาภาพยนตร์   เสนอชื่อเข้าชิง คิดถึงวิทยา รางวัลภาพยนตร์แห่งชาติ สุพรรณหงส์ ครั้งที่24 นักแสดงนำหญิงยอดเยี่ยม   เสนอชื่อเข้าชิง รางวัลสยามดาราสตาร์อวอร์ด 2014 นักแสดงนำหญิงยอดเยี่ยม สาขาละครโทรทัศน์   เสนอชื่อเข้าชิง สามีตีตรา รางวัลโทรทัศน์ทองคำ ครั้งที่ 29 ดารานำหญิงดีเด่น   เสนอชื่อเข้าชิง คมชัดลึก อวอร์ด ครั้งที่ 12 นักแสดงนำหญิงยอดเยี่ยม   เสนอชื่อเข้าชิง คมชัดลึก อวอร์ด ครั้งที่ 12 นักแสดงหญิงยอดนิยม   เสนอชื่อเข้าชิง